**Λιλ 28-11-2018**

**CCBE:** Επιτροπή Ανθρωπίνων Δικαιωμάτων (Human Rights Committee)

**Συμμετέχων:** Γεώργιος Κουτσός(Ελληνική Αντιπροσωπεία / Αντιπρόεδρος Δ.Σ.Θ.)

Το βραβείο της επιτροπής των ανθρωπίνων δικαιωμάτων για το 2018 απονεμήθηκε στον πολωνό Δικηγόρο Mikolaj Pietrzak ο οποίος υπερασπίστηκε τα ανθρώπινα δικαιώματα στην χώρα του. Ο ίδιος δήλωσε ότι παρόλο που τα πράγματα έχουν βελτιωθεί στην χώρα του στον τομέα της απονομής της δικαιοσύνης, εντούτοις παραμένουν ακόμη πολλά προβλήματα τα οποία πρέπει να επιλυθούν στο μέλλον.

Επίσης τονίστηκε ότι η κατάσταση στο Αζερμπαϊτζάν παραμένει δύσκολη στον τομέα των ανθρωπίνων δικαιωμάτων και για τον λόγο αυτό έγινε επαφή με την επιτροπή PECO προκειμένου να απαντηθούν ορισμένα ερωτήματα.

Στις 21 και 22 Νοεμβρίου 2018 έγινε ένα συνέδριο στις Βρυξέλλες που αφορούσε τους Δικηγόρους εκτός της Ευρωπαϊκής Ένωσης, όπως το Αζερμπαϊτζάν, το Ιράν και την Τουρκία. Δυστυχώς πάνω από 10 θάνατοι, συλλήψεις και βασανιστήρια αναφέρθηκαν σε αυτές τις χώρες με θύματα Δικηγόρους. Το CCBE ζήτησε άμεσα να ενημερωθεί για αυτά τα γεγονότα.

Η 10η Δεκεμβρίου ορίστηκε ως η διεθνής ημέρα ανθρωπίνων δικαιωμάτων. Για τον λόγο αυτό προκειμένου να διαφημιστεί έγινε ανακοίνωση μέσω των μέσων μαζικής ενημέρωσης καθώς και εκδηλώσεις στο Παρίσι και την Λυών.

Επίσης η 24η Ιανουαρίου 2019 ορίστηκε ως η ημερομηνία των Δικηγόρων σε κίνδυνο με έμφαση την χώρα της Τουρκίας και για τον λόγο αυτό στάλθηκαν επιστολές στις πρεσβείες της Τουρκίας στα κράτη μέλη της ΕΕ που αναφέρονταν στην προστασία των δικαιωμάτων των Δικηγόρων στην άσκηση του επαγγέλματός τους.